.com

.com (commercial) er et generisk toppnivådomene (gTLD) på internett.

På engelsk uttales .com konsekvent som et ord, dot-com, og er blitt en del av vanlig språkbruk.

Historie
.com var et av de opprinnelige toppnivådomenene (TLD) som ble etablert i januar 1985, og har vokst til å bli det største toppnivådomenet i bruk i dag. Det ble opprinnelig administrert av det amerikanske forsvarsdepartementet (DoD), som kontrakterte vedlikeholdet av domenet til Stanford Research Institute. Den 1. januar 1993 overtok National Science Foundation (NSF) ansvaret for vedlikeholdet av domenet, ettersom .com primært ble brukt til ikke-forsvarsrelaterte emner. NSF viderekontrakterte vedlikeholdet til Network Solutions. NSF autoriserte i 1995 NSI til å begynne å innkreve et årlig gebyr fra registrantene av .org, .net og .com, for første gang siden opprettelsen. Gebyret var til å begynne med USD50 pr år, hvorav USD35 gikk til NSI og USD15 til et statlig fond. Nye registreringer måtte betale for de første to år, slik at avgiften for nye registreringer ble USD100. I 1997 overtok USAs handelsdepartement styringen over .com (i likhet med de øvrige toppnivådomenene). Det blir for tiden administrert av VeriSign, som har kjøpt opp Network Solutions. (VeriSign skilte senere ut de delene av Network Solutions som ikke var relatert til virksomheten som registreringsenhet, slik at det nåværende selskapet Network Solutuons er et rent registrar-selskap.)

Selv om .com-domener offisielt er ment å representere kommersielle virksomheter (andre virksomheter, som statlige organisasjoner eller utdanningsinstitusjoner er tildelt andre toppnivådomener), så har det ikke vært noen restriksjoner på hvem som kan registrere .com-domener siden midten av 90-tallet. Åpningen av .com-domenet til almenheten falt sammen med kommersialiseringen og populariseringen av internett, og .com ble raskt det vanligste toppnivådomenet for nettsteder. Mange selskaper som blomstret i perioden mellom 1997 og 2001 (kjent som «dot-com-bobla») gikk så langt som å innlemme .com i selskapets navn. Disse selskapene ble kjent som dot-coms eller dot-com-selskaper. Innføringen i 2001 av .biz-domenet, som er forbeholdt forretningsvirksomhet, har hatt liten effekt på populariteten til .com.

Registrering
Registreringer gjøres direkte på andre nivå, og behandles av registrarer akkreditert av ICANN. Internasjonaliserte domenenavn aksepteres også.

Overføringsprosedyrer

Domener kan overføres mellom forskjellige registrarer. Før oktober 2006 var prosedyren som ble brukt av Verisign både komplisert og upålitelig, og krevde at en notarius publicus måtte verifisere identiteten til registranten som ønsket å overføre et domene. I oktober 2006 ble en ny prosedyre innført av Verisign, som krevde at den opprinnelige registraren oppga en autorisasjonskode etter instruks fra registranten (også kjent som EPP-kode). Hensikten med den nye prosedyren var blant annet å redusere forekomsten av domenekapring.

Liste over de eldste .com-domener

Dette er de 100 eldste registrerte .com-domenene som fremdeles eksisterer:De eldste .com-domenene på Jottings.com

 Nr  Dato opprettet  Domenenavn 1  15. mars 1985  symbolics.com 2  24. april 1985  BBN.com 3  24. mai 1985  think.com 4  11. juli 1985  MCC.com 5  30. september 1985  DEC.com 6  7. november 1985  northrop.com 7  9. januar 1986  xerox.com 8  17. januar 1986  SRI.com 9  3. mars 1986  HP.com 10  5. mars 1986  bellcore.com 11  19. mars 1986  IBM.com 11  19. mars 1986  sun.com 13  25. mars 1986  intel.com 13  25. mars 1986  TI.com 15  25. april 1986  ATT.com 16  8. mai 1986  GMR.com 16  8. mai 1986  tek.com 18  10. juli 1986  FMC.com 18  10. juli 1986  UB.com 20  5. august 1986  bell-atl.com 20  5. august 1986  GE.com 20  5. august 1986  grebyn.com 20  5. august 1986  ISC.com 20  5. august 1986  NSC.com 20  5. august 1986  stargate.com 26  2. september 1986  boeing.com 27  18. september 1986  ITCorp.com 28  29. september 1986  siemens.com 29  18. oktober 1986  pyramid.com 30  27. oktober 1986  alphaDC.com 30  27. oktober 1986  BDM.com 30  27. oktober 1986  fluke.com 30  27. oktober 1986  inmet.com 30  27. oktober 1986  kesmai.com 30  27. oktober 1986  mentor.com 30  27. oktober 1986  NEC.com 30  27. oktober 1986  ray.com 30  27. oktober 1986  rosemount.com 30  27. oktober 1986  vortex.com 40  5. november 1986  alcoa.com 40  5. november 1986  GTE.com 42  17. november 1986  adobe.com 42  17. november 1986  AMD.com 42  17. november 1986  DAS.com 42  17. november 1986  data-IO.com 42  17. november 1986  octopus.com 42  17. november 1986  portal.com 42  17. november 1986  teltone.com 42  11. desember 1986  3Com.com 50  11. desember 1986  amdahl.com
 Nr  Dato opprettet  Domenenavn 50  11. desember 1986  CCUR.com 50  11. desember 1986  CI.com 50  11. desember 1986  convergent.com 50  11. desember 1986  DG.com 50  11. desember 1986  peregrine.com 50  11. desember 1986  quad.com 50  11. desember 1986  SQ.com 50  11. desember 1986  tandy.com 50  11. desember 1986  TTI.com 50  11. desember 1986  unisys.com 61  19. januar 1987  CGI.com 61  19. januar 1987  CTS.com 61  19. januar 1987  SPDCC.com 64  19. februar 1987  apple.com 65  4. mars 1987  NMA.com 65  4. mars 1987  prime.com 67  4. april 1987  philips.com 68  23. april 1987  datacube.com 68  23. april 1987  KAI.com 68  23. april 1987  TIC.com 68  23. april 1987  vine.com 72  30. april 1987  NCR.com 73  14. mai 1987  cisco.com 73  14. mai 1987  RDL.com 75  20. mai 1987  SLB.com 76  27. mai 1987  parcplace.com 76  27. mai 1987  UTC.com 78  26. juni 1987  IDE.com 79  9. juli1987  TRW.com 80  13. juli 1987  unipress.com 81  27. juli 1987  dupont.com 81  27. juli 1987  lockheed.com 83  28. juli 1987  rosetta.com 84  18. august 1987  toad.com 85  31. august 1987  quick.com 86  3. september 1987  allied.com 86  3. september 1987  DSC.com 86  3. september 1987  SCO.com 89  22. september 1987  gene.com 89  22. september 1987  KCCS.com 89  22. september 1987  spectra.com 89  22. september 1987  WLK.com 93  30. september 1987  mentat.com 94  14. oktober 1987  WYSE.com 95  2. november 1987  CFG.com 96  9. november 1987  marble.com 97  16. november 1987  cayman.com 97  16. november 1987  entity.com 99  24. november 1987  KSR.com 100  30. november 1987  NYNEXST.com

 Referanser 

Se også
 Toppnivådomene
 Internett

 Eksterne lenker 
 IANA .com whois informasjon 
 Liste over .com akkrediterte registrarer

C o